पाएं अपने शहर की ताज़ा ख़बरें और फ्री ई-पेपरडाउनलोड करें
नगर काउंसिल फरीदकोट के नए चुने गए पार्षदों द्वारा मुख्यमंत्री के राजनैतिक सलाहकार और फरीदकोट से विधायक कुशलदीप सिंह ढिल्लों की उपस्थिति में अध्यक्ष, सीनियर उप अध्यक्ष और उपाध्यक्ष का चयन किया गया।
इस दौरान नरिन्दरपाल सिंह निंदा को अध्यक्ष, रूपइन्दर कौर बराड़ वरिष्ठ उपाध्यक्ष व हरमीत गांधी को उपाध्यक्ष चुना गया। इस दौरान उपस्थित विधायक कुशल दीप सिंह ढिल्लों ने नवचयनित पदाधिकारियों को मुबारक बाद देते हुए कहा कि अब इस चुनाव से काउंसिल में विकास कार्य और तेज होंगे। उन्होंने उम्मीद जताई कि नरिन्दरपाल सिंह निंदा अपने साथियों के साथ शहर का सर्वपक्षीय विकास कराएंगे और शहर वासियों की समस्याओं का निपटारा करेंगे।
नए चुने गए अध्यक्ष नरिन्दरपाल सिंह निंदा ने विधायक समेत सभी पार्षदों का धन्यवाद करते हुए कहा कि जिस विश्वास के साथ उनको यह जिम्मेदारी दी गई है, उसे वह पूरी ईमानदारी के साथ निभाएंगे। उन्होंने कहा कि सभी के सहयोग के साथ शहर को विकास की बुलंदियों पर ले जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn